Νέος της Ερέτριας (Εθνικό Αρχαιολογικό Μουσείο αρ. 244)

Ο νέος της Ερέτριας που φιλοξενείται στο Εθνικό Αρχαιολογικό Μουσείο με αριθμό 244 είναι αρχαίο Ελληνικό γλυπτό που βρέθηκε στην Ερέτρια το 1885. 

Περιγραφή
Είναι από πεντελικό μάρμαρο. Σώζεται ολόκληρο με τη βάση του. Απεικονίζει κάποιον άνδρα νεαρής ηλικίας, του οποίου το όνομα δεν μεταφέρθηκε. Έχει αρμονικά και όμορφα χαρακτηριστικά, στέκει όρθιος και είναι ντυμένος με πολύπτυχο ιμάτιο που περιτυλίγει όλο το σώμα και τους βραχίονες. Στη βάση δίπλα στο αριστερό πόδι υπάρχει κορμός δέντρου που χρησιμεύει ως επιπλέον στήριγμα του αγάλματος. Στον κορμό αυτό είναι ριγμένο κάποιο αντικείμενο, ίσως μέρος πολεμικής εξάρτησης, περικνημίδες, θώρακας ή κάτι άλλο.  

Ιστορική τοποθέτηση
Το έργο πιθανόν να είναι καλλιτέχνημα του 1ου π.Χ. αιώνα, κατά απομίμηση του Ερμή του Πραξιτέλη.

Βιβλιογραφία
 Ευρετήριο Γενικής Εφορείας αρ. 292 (Αρχαιολογικό Δελτίο 1886, σσ. 10, 21)

 Πηγές 


 Έλενα Μάνγκο: Kleoneikos, ein gebildeter Palaistrit - Überlegungen zum „Jüngling von Eretria“. In Sabrina Buzzi u.a. (Hrsg.): Zona archeologica. Festschrift für Hans Peter Isler zum 60. Geburtstag. Habelt, Bonn 2001, ISBN 3-7749-3073-2, S. 279-288.
 Νικόλαος Καλτσάς: Sculpture in the National Archaeological Museum, Athens, The J. Paul Getty Museum, Los Angeles 2002, ISBN 0-89236-686-9, σελ. 314–315.

Κατηγορία:Αρχαία ελληνικά αγάλματα
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στην Εύβοια